Tåtten om Audun fra Vestfjordene

Tåtten om Audun fra Vestfjordene eller Tåtten om Audun frå Vestfjordane (norrønt Auðunar þáttr vestfirzka) er en tått, en kort islendingesaga, fra 1200-tallet. Historien, som har mer preg av å være et eventyr enn en historisk beretning, foregår i Grønland, Norge og Danmark ca år 1047–1066 og skildrer hovedpersonen Auduns møte med to konger. Tåtten har blitt beskrevet som «one of the finest and most celebrated of all medieval Icelandic short stories».Fornrit 2011  , forlagspresentasjon av samleutgave av sagaene (pdf)

Den fattige islendingen Audun tar tjeneste hos en handelsmann som reiser mellom Grønland og Norge. Han finner en isbjørn som han beslutter seg for å forære til kong Svein Estridsson av Danmark. På vei dit stopper han ved hoffet til kong Harald Hardråde i Norge. Kong Harald vil kjøpe bjørnen, men Audun avviser tilbudet og holder fast på sin plan, til tross for at det er kjent at det er fiendskap mellom de to kongene. Auduns oppriktige ærlighet og faste plan vinner begge kongenes respekt og Audun blir rikt belønnet av begge kongene. 

Teksten er kjent fra Morkinskinna og Flateyjarbók.Auðunar þáttr vestfirzka i Store norske leksikon Den er oversatt til norsk flere gangerskandinaviske-oversaettelser.netSnegle-Halle og andre småsoger. Omsett av Sveinbjørn Aursland. Samlaget, 1980. (Norrøne bokverk ; 34). ISBN 82-521-1834-8.  Første utgave 1939 med tittel: Islandske småsogor, omsett av Johan Hovstad. Gjenutgitt i bd 3 av Sagalitteraturen. Samlaget, 1984. ISBN 82-521-2423-2. Oversatt til bokmål av Kjell Arild Pollestad i fembindsverket Islendingesagaene, 2014, og har også vært grunnlag for flere barnebøker, både av den norske illustratøren Tor MorisseAudun med isbjørnen : ei islandsk småsoge. Samlaget, 1985. ISBN 82-521-2637-5 og av islendingen Njörður P. Njarðvík sammen med den svenske illustratøren Ulf Löfgren.Audun og isbjørnen. Carlsen, 1991. ISBN 82-424-0269-8 (ebok) 

Fortellingen om Audun kan også være grunnlag for eventyret om «Kjetta på Dovre».
 Referanser 

 Litteratur 
 Edward G. Fichtner. «Gift and Exchange and Initiaion in the Auðunar þáttr vestfirzka» I: Scandinavian Studies; Vol. 51 № 3 1979

 Eksterne lenker 
 heimskringla.no, dansk og norrøn fulltekst

Audun